open-index/open-wikipedia-markdown huggingface dataset:
Τριλογία 2: Η σκόνη του χρόνου

Η ***Σκόνη του χρόνου*** (2008) είναι ελληνική δραματική ταινία σε σκηνοθεσία του Θεόδωρου Αγγελόπουλου. Πρωταγωνιστούν οι διεθνώς αναγνωρισμένοι  ηθοποιοί Ιρίν Ζακόμπ, Γουίλεμ Νταφόε, Μπρούνο Γκαντς και Μισέλ Πικολί.

## Υπόθεση
Η υπόθεση της ταινίας αφορά τον Α, έναν Ελληνοαμερικάνο κινηματογραφικό σκηνοθέτη, ο οποίος φτιάχνει μία ταινία σχετικά με τη μητέρα του, την Ελένη. Οι αναμνήσεις μπερδεύονται και συγχέονται με την ιστορία του κόσμου κατά τον 20ό αιώνα και με ένα ερωτικό ειδύλλιο.

## Κριτικές
Είναι η τελευταία ταινία του διάσημου Έλληνα σκηνοθέτη και η μοναδική ταινία του που γυρίστηκε και σε άλλες χώρες το εξωτερικού, εκτός της Ελλάδας.
Η ταινία δέχτηκε ανάμεικτες κριτικές, τόσο στην Ελλάδα, όσο και στο εξωτερικό. Το Αθηνόραμα την βαθμολόγησε με 2 αστέρια στην κλίμακα των 5 αστεριών, ενώ το Lifo έδωσε στην ταινία 1,5 αστεράκι. Το IMDb έχει βαθμολογία 6,7-10 και το Rotten Tomatoes μία θετική βαθμολογία, με 67 στα 100.
Επίσης η ταινία παρουσιάστηκε στο Διεθνές Φεστιβάλ Κινηματογράφου Βερολίνου, αλλά δεν έλαβε κάποια υποψηφιότητα για βραβείο, ενώ κατά βάση οι κριτικές ήταν αρνητικές. Είναι η μόνη ταινία του Αγγελόπουλου η οποία δεν έλαβε καμία υποψηφιότητα σε κανένα φεστιβάλ.

## Παραπομπές


Κατηγορία:Ταινίες του 2008
Κατηγορία:Ταινίες σε σκηνοθεσία Θόδωρου Αγγελόπουλου
Κατηγορία:Αγγλόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σενάριο Θεόδωρου Αγγελόπουλου
Κατηγορία:Ταινίες σε σενάριο Τονίνο Γκουέρα
Κατηγορία:Ταινίες τοποθετημένες στην Ελλάδα
Βυζαντινοαβαρική συνθήκη του 574

Η **Βυζαντινοαβαρική συνθήκη του 574** ήταν μία συνθήκη ειρήνης που έγινε μεταξύ της Βυζαντινής Αυτοκρατορίας και του Χαγάτου των Αβάρων. Η συνθήκη υπογράφηκε στην Κωνσταντινούπολη μεταξύ του Τιβέριου Β΄ και των πρέσβεων του χαγάτου Βαϊανού, ουσιαστικά με τη συνθήκη επήλθε παύση των εχθροπραξιών και λήξη του Βυζαντινοαβαρικού πόλεμου του 570-574 που το χρειάζονταν οι Βυζαντινοί λόγω του πόλεμου στο άλλο άκρο της αυτοκρατορίας με τους Πέρσες.

Οι όροι της συνθήκης σήμερα δεν είναι γνωστοί, οι Άβαροι είχαν νικήσει το ίδιο έτος τους Βυζαντινούς σε μάχη και κατέλαβαν πολλά εδάφη στην περιοχή του Σίρμιου, αλλά όχι την πόλη. Ο Τιβέριος που ήταν συναυτοκράτορας του άρρωστου Ιουστίνου Β΄, ουσιαστικά αυτός ασκούσε την εξουσία και τον Δεκέμβριο του ίδιου έτους έγινε αυτοκράτορας, ζήτησε ειρήνη και οι Άβαροι την έκαναν δεκτή.

Το μόνο που είναι γνωστό για την συνθήκη είναι συμφωνία καταβολής ετήσιου φόρου 80.000 χρυσών νομισμάτων για την εξαγορά της ειρήνης από τους Άβαρους. Οι Άβαροι πρέσβεις κατά την επιστροφή τους ληστεύτηκαν και ο Ιουστίνος αποκατέστησε μέρος των δώρων και όλα τους τα άλογα. Η υπογραφή της συνθήκης έφερε ειρήνη μεταξύ των δύο έως το 579 όπου ενδιάμεσα ο Τιβέριος μπόρεσε να απασχολήσει τον στρατό του στον πόλεμο με τους Πέρσες.

Αποτέλεσμα αυτής της συνθήκης ήταν και η κοινή Βυζαντινοαβαρική εκστρατεία του 578 ενάντια των Σλάβων, αλλά και η βοήθεια των Άβαρων στο περσικό μέτωπο με στρατεύματα.

## Παραπομπές


## Πηγές
* Καρδαράς, Γεώργιος (2007, Πανεπιστήμιο Κρήτης), Το Βυζάντιο και οι Άβαροι, ΣΤ’-Θ’ αι.

Κατηγορία:Βυζαντινοαβαρικοί πόλεμοι
Κατηγορία:Συνθήκες της Βυζαντινής Αυτοκρατορίας
Βυζαντινοαβαρική σύναψη ειρήνης του 558

Η **Βυζαντινοαβαρική σύναψη ειρήνης του [[558]]** ήταν μία σύναψη ειρήνης, άγνωστο εάν υπογράφηκε συνθήκη, μεταξύ της Βυζαντινής Αυτοκρατορίας και των Αβάρων που ζούσαν τότε στον Κάυκασο και δεν είχαν μετακινηθεί ακόμα στη Παννονία]. Η σύναψη ειρήνης έγινε στην Κωνσταντινούπολη ανάμεσα στον αυτοκράτορα Ιουστινιανό και τον Άβαρο πρέσβη Κανδίχ.

Η διπλωματική αυτή αποστολή έγινε με πρωτοβουλία των Άβαρων και ήταν η πρώτη επαφή των δύο λαών. Οι Άβαροι ζήτησαν εδάφη στα Βαλκάνια να μετεγκατασταθούν με τον όρο να είναι στο πλευρό του αυτοκράτορα στους πολέμους που διεξήγαγε. Ο Ιουστινιανός αρνήθηκε τα αιτήματα τους και συμφώνησε μόνο ως προς τη σύναψη  ειρήνης δίνοντας μάλιστα στους πρέσβεις πολλά δώρα, υφάσματα, άλλα αντικείμενα και χρυσό, επίσης έστειλε μαζί τους και τον σπαθάριο Βαλεντίνο.

Ο Ιουστινιανός ήθελε την σύναψη της ειρήνης για να διασφαλίσει τα βόρεια σύνορα του και την περιοχή της Κριμαίας, την ίδια ώρα που πολεμούσε τους Πέρσες στο ανατολικό του σύνορο. Η συμφωνία αυτή βοήθησε και τους Αβάρους να κατακτήσουν πολλούς γειτονικούς τους λαούς και να ελέγξουν στη συνέχεια τη περιοχή του Βόρειου Καυκάσου και να διασφαλίσουν τα εκεί σύνορα για τους Βυζαντινούς. Η κυριαρχία τους αυτή ήταν όμως βραχύβια, κράτησε έως το 562, οπότε αναγκάσθηκαν να μετακινηθούν στην περιοχή του Δούναβη και στα εκεί σύνορα των Βυζαντινών.

## Παραπομπές


## Πηγές
* Καρδαράς, Γεώργιος (2007, Πανεπιστήμιο Κρήτης), Το Βυζάντιο και οι Άβαροι, ΣΤ’-Θ’ αι.

Κατηγορία:Άβαροι
Κατηγορία:Συνθήκες της Βυζαντινής Αυτοκρατορίας
Ρίτσαρντ Μπλούμενταλ

Ο **Ρίτσαρντ Μπλούμενταλ** (αγγλικά: *Richard Blumenthal*, 13 Φεβρουαρίου 1946), είναι Αμερικανός πολιτικός και δικηγόρος, που υπηρετεί ως Γερουσιαστής των Ηνωμένων Πολιτειών για το Κονέκτικατ από το 2011. Είναι μέλος του Δημοκρατικού Κόμματος. 

Προηγουμένως, υπηρέτησε ως 23ος Γενικος Εισαγγελέας του Κονέκτικατ από το 1991 έως το 2011, καθώς και ως Μέλος της Γερουσίας του Κονέκτικατ για την 27η περιφέρεια (1987-1991). 

## Βιογραφία
Γεννήθηκε στο Μπρούκλιν της Νέας Υόρκης στις 13 Φεβρουαρίου 1946. Σπούδασε στο Πανεπιστήμιο Χάρβαρντ, το Κολέγιο Τρίνιτι του Κέιμπριτζ και στη Νομική Σχολή του Γέιλ. Στο Γέιλ ήταν συμφοιτητής με τον μετέπειτα Αμερικανό Πρόεδρο Μπιλ Κλίντον και την μετέπειτα Υπουργό Εξωτερικών Χίλαρι Κλίντον. Από το 1970 έως το 1976 υπηρέτησε στο Σώμα Πεζοναυτών των Ηνωμένων Πολιτειών, όπου απέκτησε το βαθμό του λοχία.

Μετά το κολέγιο, ο Μπλούμενταλ εργάστηκε σε διάφορες ιδιωτικές εταιρείες στην Ουάσινγκτον. Από το 1977 έως το 1981 ήταν Εισαγγελέας για το Περιφερειακό Δικαστήριο του Κονέκτικατ. Αργότερα, τα έτη 1984 ως 1987 υπήρξε Μέλος της Βουλής των Αντιπροσώπων του Κονέκτικατ και έπειτα της εκεί Γερουσίας. Ήταν για είκοσι χρόνια ο Γενικός Εισαγγελέας του Κονέκτικατ (1991-2011), θέση με την οποία το 2002 βραβεύτηκε για τις υπηρεσίες του από το Πανεπιστήμιο Κουινίπιακ.

Ο Μπλούμενταλ ανακοίνωσε το 2010 την υποψηφιότητά του για τη Γερουσία των ΗΠΑ. Στις εκλογές που ακολούθησαν αντιμετώπισε τη Λίντα Μακμάν και την κέρδισε με προβάδισμα 12 ποσοστιαίων μονάδων, λαμβάνοντας το 55% των ψήφων. Linda McMahon στις γενικές εκλογές, κερδίζοντας από ένα περιθώριο 12 σημείων με 55 τοις εκατό των ψήφων. Η ορκωμοσία του έγινε στις 5 Ιανουαρίου 2011 και αργότερα ανέλαβε καθήκοντα μέλους στις Επιτροπές Ενόπλων Υπηρεσιών, Δικαιοσύνης, Τρίτης Ηλικίας, Υγείας, Παιδείας, Εργασίας και Συντάξεων.

## Παραπομπές


## Εξωτερικοί σύνδεσμοι
* 

Κατηγορία:Γερουσιαστές των ΗΠΑ
Κατηγορία:Κονέκτικατ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Πολιτειακοί Γενικοί Εισαγγελείς (ΗΠΑ)
Κατηγορία:Αμερικανοί δικηγόροι
Κατηγορία:Αμερικανοί πολιτικοί
Κατηγορία:Αμερικανοί στρατιωτικοί
For All Kings

Το **For All Kings** είναι το ενδέκατο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε στις 26 Φεβρουαρίου του 2016 μέσω της δισκογραφικής εταιρείας "Megaforce Records" στην Αμερική και της "Nuclear Blast Records" στην Ευρώπη.

## Ιστορία του δίσκου
Οι ηχογραφήσεις του άλμπουμ ξεκίνησαν στα τέλη του 2014 στο Λος Άντζελες, με παραγωγό τον Τζέι Ράστον. Τον Οκτώβριο του επόμενου έτους, κυκλοφόρησε ένα βίντεο για το κομμάτι "*Evil Twin*", λίγες ημέρες πριν γίνουν γνωστά το εξώφυλλο και ο τίτλος του άλμπουμ.

Στις 2 Νοεμβρίου 2015, ανακοινώθηκε η επίσημη ημερομηνία κυκλοφορίας του "*For All Kings*", ενώ το εξώφυλλο απεικονίζει τεράστια αγάλματα των μελών του συγκροτήματος επί σκηνής, ένα σχέδιο του Άλεξ Ρος μετά από πρόταση του ντράμερ Τσάρλι Μπενάντε. Οι τίτλοι των τραγουδιών έγιναν γνωστοί στις 4 Δεκεμβρίου, αφήνοντας εκτός άλμπουμ το κομμάτι "*Soror Irrumator*", το οποίο είχε συμπεριληφθεί στο σάουντρακ της τηλεοπτικής σειράς "*[[Game of Thrones]]*".

## Εμπορική επιτυχία
Το άλμπουμ πούλησε 34.000 αντίτυπα κατά την πρώτη εβδομάδα κυκλοφορίας του στις Ηνωμένες Πολιτείες, σκαρφαλώνοντας στην ένατη θέση του Billboard, όντας ο πρώτος δίσκος του συγκροτήματος που κατάφερε να μπει στο αμερικάνικο Top-10 μετά το "*[[Sound of White Noise]]*" του 1993. Παράλληλα, κατάφερε να μπει στο Top-10 της Ελβετίας, της Γερμανίας, της Τσεχίας και της Φινλανδίας, αλλά και  στο Top-20 συνολικά δέκα χωρών. Στην Μεγάλη Βρετανία ανέβηκε ως το # 21, την υψηλότερη θέση από οποιονδήποτε άλλο δίσκο των Anthrax μετά το 1993.

## Αποδοχή
Το "*For All Kings*" έλαβε θετικές κριτικές, με το "Allmusic" να το βαθμολογεί με 3,5 / 5 αστέρια, το "Pop Matters" με 7 / 10, η "The Guardian" με 4 / 5, το "Record Collector" με 3 / 5, και το "Classic Rock" με 7 / 10.

## Τραγούδια

## Θέσεις τσαρτ
***For All Kings*** *(άλμπουμ)*

***Επίσημη κυκλοφορία: [[26 Φεβρουαρίου]] [[2016]]***

## Τα μέλη του συγκροτήματος
Το "*For All Kings*" ηχογραφήθηκε από τους εξής μουσικούς:

* Τζόι Μπελαντόνα - φωνητικά
* Τζόναθαν Ντόνες - κιθάρα
* Σκοτ Ίαν - κιθάρα
* Φρανκ Μπέλο - μπάσο
* Τσάρλι Μπενάντε - τύμπανα

## Παραπομπές


## Πηγές
* For All Kings - Anthrax | Songs, Reviews, Credits | AllMusic
* Album Review: ANTHRAX For All Kings - Metal Injection
* Anthrax - For All Kings - Encyclopaedia Metallum

Κατηγορία:Άλμπουμ του 2016
Κατηγορία:Άλμπουμ των Anthrax
Θεόπομπος ο Ηραιεύς

Ο **Θεόπομπος ο Ηραίος** (6ος/5ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ηραία της Αρκαδίας, ο οποίος στέφθηκε 2 φορές νικητής στο αγώνισμα του πένταθλου κατά τους 74ους (484 μ.Χ.) και 75ους (480 π.Χ.) ολυμπιακούς αγώνες της αρχαιότητας. Ο πατέρας του ο Δαμάρετος ήταν ολυμπιονίκης επίσης στο πένταθλο, ενώ ο γιος του ο Θεόπομπος Β´ 2 φορές ολυμπιονίκης στην πάλη.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αρκάδες ολυμπιονίκες
Κατηγορία:Αρχαίοι ολυμπιονίκες του πεντάθλου
Κατηγορία:Αρχαίοι ολυμπιονίκες (5ος αιώνας π.Χ.)
Γευσιγνωσία

thumb|Γευσιγνωσία κρασιού (19ος αι.)
**Γευσιγνωσία** *(γεύση+γνώση)* είναι η οργανοληπτική διαδικασία αξιολόγησης μιας τροφής με σκοπό την οργανοληπτική της εκτίμηση σε επίπεδο  οσμής, γεύσης, χρώματος, συνοχής. Πρόκειται για το τελικό αποτέλεσμα που προκύπτει μέσα από τα μηνύματα που τα αισθητήρια όργανα λαμβάνουν από το περιβάλλον, καταγράφουν και συγκρίνουν. Παράξενο αν και πραγματικό, η γευσιγνωσία καθιερώθηκε το 2007 ως εξέχων άθλημα από τον Δ.Ο.Α (Διεθνή οργανισμό αθλητισμού) .

## Οργανοληπτικός έλεγχος
Υπάγεται στον ποιοτικό έλεγχο και περιλαμβάνει την οσφρητική σύγκριση και τη γευστική δοκιμή. Μέσω αυτού εξετάζονται: διαφορές στην εμφάνιση, την οσμή, τη γεύση ενός τροφίμου και οτιδήποτε άλλο μη συνηθισμένο.

## Προϋποθέσεις αποτελεσματικής οργανοληπτικής αξιολόγησης
Υπάρχουν σημεία που κάνουν την αξιολόγηση πιο αποτελεσματική:

*Όσο πιο συγκεντρωμένος είναι κανείς καθώς οσμίζεται τόσο πιο δύσκολα απομνημονεύει τη μυρωδιά. 

*Συνιστάται συστηματική εξάσκηση για καλή όσφρηση

*Η αναγνώριση μιας μυρωδιάς είναι θέμα μνήμης.

## Έργο γευσιγνώστη

**Γευσιγνώστης** είναι ο ειδικός στην αξιολόγηση της γεύσης των φαγητών ο οποίος επισκέπτεται συχνά εστιατόρια και δημοσιεύει κριτική για την ποιότητα των εδεσμάτων και των ποτών. 

Θεωρείται υπεύθυνος για την προετοιμασία και το σερβίρισμα του φαγητού, ώστε να μην δηλητηριαστεί ο άνθρωπος που θα το γευτεί. Αυτό ίσχυε συνήθως για ένα σημαντικό πρόσωπο όπως βασιλιάς ή μονάρχης και για οποιονδήποτε βρισκόταν υπό την απειλή δολοφονίας.  Σε περιπτώσεις ασθένειας ή θανάτου, παρόμοια συμπτώματα που ένας γευσιγνώστης εμφάνιζε, αποδεικνυόταν η ύπαρξη δηλητηρίου.

## Αισθησιογράφημα ή αισθησιόγραμμα του τροφίμου
Οι δείκτες από τις αισθήσεις που λαμβάνονται υπόψιν είναι:

*Οπτική αίσθηση
Μέσω του ματιού διακρίνονται το χρώμα, η λάμψη, το μέγεθος, το σχήμα.

*Όσφρηση
Μέση της μύτης ανιχνεύονται οι πτητικές αρωματικές ουσίες. 

*Ακοή
Μέσω του αφτιού και του ήχου του μασήματος της τροφής.

*Γεύση
Α.  Μέσω της γλώσσας ξεχωρίζει κανείς το ξινό, γλυκό, αλμυρό, πικρό, νόστιμο. 

Β.  Μέσω της στοματικής κοιλότητας, πιο συγκεκριμένα:

1.Των σωματο-αισθήσεων 

2.Των κινήσεων των μυών ή των συνδέσμων διακρίνονται:

-το στυφό, το καυτερό, το κρύο ή ζεστό 

-η συνοχή και η υφή

## Άρωμα και γεύση στο τρόφιμο
Βασίζεται στο συνδυασμό τριών χημικών αισθήσεων: της γεύσης, της οσμής και του χημειοαισθησιακού ερεθισμού:

## Σημειώσεις


## Παραπομπές


## Πηγές
*
*
*
*

## Εξωτερικοί σύνδεσμοι
* 
* 

Κατηγορία:Επιστημονική μέθοδος
Κατηγορία:Ορολογία μαγειρικής
Κόκινος Καπνάς

Το σοβιετικό έντυπο ***Κόκινος Καπνάς***, δηλαδή *«Κόκκινος Καπνεργάτης»*, ήταν μια ελληνική εφημερίδα που εκδίδοταν στη πόλη Σουχούμι της Αμπχαζίας από 1932 έως το 1937. Απευθυνόταν στα μέλη της ελληνικής κοινότητας της Αμπχαζίας και των γύρω περιοχών, που αποτελούσε το 11% του πληθυσμού της τότε αυτόνομης σοβιετικής δημοκρατίας της κατά το τελευταίο έτος της έκδοσής της.

## Ιστορικό
Η εφημερίδα είχε αρχικά τον τίτλο *«Κυμυνιστις»*. Το πρώτο τεύχος κυκλοφόρησε στις 17 Ιουνίου 1932. Αργὀτερα στο έκτο φίλο της μετονομάστησε σε *Κόκινος Καπνάς*. Ο λόγος της χρήσης απλουστευμένης μορφής της νεοελληνικής γλώσσας στους τίτλους και στα κείμενα των άρθρων της εφημερίδας, έγκειται στο ότι οι συντάκτες της εφημερίδας ακολουθούσαν μια ακραία εκδοχή του δημοτικισμού, όπου το ελληνικό αλφάβητο αποτελείται από 20 γράμματα και όπου υπάρχει φωνολογική απόδοση των λέξεων. Σε σπάνιες περιπτώσεις δημοσιεύονταν στην εφημερίδα άρθρα στη ποντιακή διάλεκτο.

Από την ίδρυση του ήταν ένα περιφερειακό κομμουνιστικό έντυπο με εβδομαδιαία κυκλοφορία και με έμφαση στα επαγγελματικά ενδιαφέροντα των καπνεργατών της περιοχής με μητρική γλώσσα την ελληνική και αποτελούσε όργανο της σοβιετικής δημοκρατίας και του τοπικού κομμουνιστικού κομιτάτου. Αναφέρεται ότι τη περίοδο 1929-1933 είχε μέση κυκλοφορία τα 6.000 έως 8.000 αντίτυπα. Την περίοδο 1937-1938 η πολιτική του καθεστώτος απέναντι στις μειονότητες άλλαξε και η εφημερίδα διέκοψε τη κυκλοφορία της.

## Παραπομπές


## Πηγές
* 

## Περαιτέρω βιβλιογραφία
* 

Κατηγορία:Εφημερίδες με τόπο έκδοσης τη Σοβιετική Ένωση
Κατηγορία:Πρώην εφημερίδες στην ελληνική γλώσσα
Κατηγορία:Ιστορικές ελληνικές εφημερίδες
Κατηγορία:Κομμουνιστικές εφημερίδες
Κ
Κατηγορία:Γλωσσικό ζήτημα
Κατηγορία:Σοβιετικοί ελληνικής καταγωγής
Ρέιτσελ Τσίζλεϊ, Λαίδη Γκραντζ

Η **Ρέιτσελ Τσίζλεϊ**, γνωστή και ως **Λαίδη Γκραντζ** (1679-1745), ήταν η γυναίκα του Λόρδου Γκραντζ, Σκοτσέζου δικηγόρου με συμπάθειες στον Ιακωβιτισμό. Μετά απο 25 χρόνια γάμου και εννέα παιδιά, η οικογένεια Γκραντζ χωρίστηκε. Επειδή η Λαίδη Γκραντζ έγραφε γράμματα σε αγνώστους και ισχυριζόταν την ενοχή του για προδοσία ενάντια στην κυβέρνηση του Οίκου του Αννοβέρου, ο άντρας της την απήγαγε (1732). Την είχε φυλακισμένη σε πολλές απομακρυσμένες περιοχές στις δυτικές ακτές της Σκωτίας, όπως τα νησιά Σκάι  και στα απομακρυσμένα νησιά Σεντ Κίλντα. 

Ο πατέρας της είχε καταδικαστεί για δολοφονία και αυτή ήταν γνωστό πως είχε βίαιες διαθέσεις. Αρχικά η απουσία της φαίνεται να προκάλεσε κάποια σχόλια. Τα δυσάρεστα νέα για την απαγωγή της έφτασαν στην πόλη της, το Εδιμβούργο. Μια αποτυχημένη προσπάθεια που έγινε για την διάσωσή της ήταν από τον Τόμας Χοπ του Rankeillor. Η Λαίδη Γκραντζ πέθανε μετά απο 13 χρόνια φυλάκισης. Η ζωή της όμως αναφέρεται σε διάφορα ποιήματα, σε πεζογραφίες και σε προσευχές.

## Πρώτα χρόνια
Η Ρέιτσελ Τσίζλεϊ ήταν ένα από τα δέκα παιδιά του Τζων Τσίζλεϊ, απο το Dalry, και της Μάργκαρετ Νίκολσον. Ο γάμος τους δεν ήταν ευτυχισμένος και η Μάργκαρετ αποφασισμένη για διαζύγιο πήγε τον άντρα της στα δικαστήρια για διατροφή. Της δόθηκε το ποσό των 1.700 μάρκων απο τον Sir George Lockhart του Carnwath, Λόρδο Πρόεδρο του Δικαστηρίου. Ανήσυχος με το αποτέλεσμα, ο  Τζόν Τσίζλεϊ πυροβόλησε τον Lockhart μέχρι θανάτου, στη Χάι Στρητ του Εδιμβούργου καθώς περπατούσε προς το σπίτι του απο την εκκλησία την μέρα του Πάσχα, στις 31 Μαρτίου το 1689. Ο Τζόν δεν προσπάθησε να ξεφύγει και ομολόγησε για την πράξη του, έτσι πιάστηκε την επόμενη μέρα. Δύο μέρες μετά μεταφέρθηκε από το Tolbooth στο Mercat Cross της οδού High Street. Ακρωτηριάστηκε στο δεξί του χέρι πριν κρεμαστεί, και το όπλο που χρησιμοποίησε δέθηκε στο λαιμό του. 

Η ημερομηνία γέννησης της Ρέιτσελ Τσίζλεϊ είναι άγνωστα, αυτό που γνωρίζουμε είναι πως βαπτίστηκε στις 4 Φεβρουαρίου το 1679 και πιθανώς να γεννήθηκε λίγο πρίν απο αυτά, έτσι ήταν περίπου δέκα χρονών όταν ο πατέρας της εκτελέστηκε.

## Γάμος και παιδιά
[thumb|Gladstone's Land (στο κέντρο) στο Royal Mile του [Εδιμβούργο|Edinburgh χτίστηκε το 1620]]
Η ημερομηνία γάμου της Chiesley με τον Τζέιμς Έρσκιν δεν είναι γνωστή: σύμφωνα με ενα γράμμα που έγραψε, υπολογίζεται οτι παντρεύτηκε το 1707 στα 28 της χρόνια.

Στην νεαρή Ρέιτσελ Τσίζλεϊ δινόταν η περιγραφή μιας  "άγριας ομορφιάς", και ο γάμος της οργανώθηκε μόνο όταν έμεινε έγκυος. (This pregnancy and another in 1708 ended in miscarriage.) Ο άντρας της ήταν ένας επιτυχιμένος δικηγόρος και έγινε ο Lord Justice Clerk το 1710, μαζί είχαν εννιά παιδιά :
* Charlie, γεννήθηκε τον Αύγουστο του1709.
* Johnie, γεννήθηκε τον Μάρτιο του 1711, (πέθανε δυο μηνών).
* James, γεννήθηκε τον Μάρτιο του 1713.  (Παντρεύτηκε την κόρη του θείου του John την  Frances.
* Mary, γεννήθηκε τον Ιούλιο του 1714,
* Meggie, η οποία πέθανε νέα το 1717.
* Fannie, γεννήθηκε το Δεκέμβρη του 1716.
* Jeannie, γεννήθηκε το Δεκέμβρη 1717.
* Rachel.
* John.

## Παραπομπές



Κατηγορία:Απαγωγές
Μάχες του Βιμινάκιου

μικρογραφία|Μακέτα του Βιμινάκιου
Οι **μάχες του Βιμινάκιου** ήταν μια σειρά από τρεις μάχες που έγιναν σε σύντομο χρονικό διάστημα μεταξύ των Αβάρων και Σλάβων συμμάχων τους και της Βυζαντινής Αυτοκρατορίας το 599. Οι Βυζαντινοί πέτυχαν μία καθοριστική νίκη όπου έπειτα τους επέτρεψε να εισβάλουν στην Παννονία, την καρδιά του Αβάρικου κρατιδίου. 

Το καλοκαίρι του 599 ο αυτοκράτορας Μαυρίκιος έστειλε τους στρατηγούς του Πρίσκο και Κομεντίολο σε εκστρατεία εναντίον των Αβάρων. Οι στρατηγοί ένωσαν τις δυνάμεις τους στην Σιγγιδών  και προωθήθηκαν από κοινού κατά μήκος του Δούναβη στο Βιμινάκιον. 

Εν τω μεταξύ ο Άβαρος χαγάνος Βαϊανός μαθαίνοντας ότι οι Βυζαντινοί είχαν έρθει αποφασισμένοι να παραβιάσουν την ειρήνη, διέσχισε τον Δούναβη στο Βιμινάκιον και εισέβαλε στην Άνω Μοισία ενώ ανέθεσε μια μεγάλη δύναμη στους τέσσερις γιους του, οι οποίοι έλαβαν την εντολή να φρουρούν τον Δούναβη και να εμποδίσουν τους βυζαντινούς να τον διασχίσουν. Παρά την παρουσία των Αβάρων η Βυζαντινή στρατιά διέσχισε με σχεδίες τον Δούναβη και έστησε στρατόπεδο στην αριστερή του πλευρά, ενώ οι δύο διοικητές έμειναν στην πόλη του Βιμινάκιου, ο οποία διαμορφώθηκε σε νησί στον ποταμό. Εδώ ο Κομεντιόλος αρρώστησε έτσι ώστε να μη μπορεί να αναλάβει περαιτέρω δράση, και ο Πρίσκος ανέλαβε τη διοίκηση όλου του στρατού. 

Ενώ οι δύο στρατηγοί απουσίαζαν από το Βυζαντινό στρατόπεδο βρισκόμενοι στο Βιμινάκιο, οι Άβαροι επιτέθηκαν στο στρατόπεδο, μετά την μάχη οι Βυζαντινοί είχαν 300 νεκρούς και οι Άβαροι περίπου 4.000. Μέσα στις επόμενες 10 ημέρες έγιναν άλλες δύο μάχες όπου η στρατηγική του Πρίσκου και η τακτική του Βυζαντινού στρατού ήταν εξαιρετικά επιτυχής. Στην πρώτη, εννέα χιλιάδες Αβάροι και οι Σλάβοι σύμμαχοί τους υποχώρησαν, ενώ η δεύτερη ήταν μοιραία για δεκαπέντε χιλιάδες Άβαρους και Σλάβους, εκ των οποίων ανάμεσά τους ήταν και οι τέσσερις γιοι του χαγάνου, χάθηκαν στα νερά στου Δούναβη.

Ο Πρίσκος στη συνέχεια εισέβαλε στην Παννονία, όπου κέρδισε μια σειρά μαχών, φτάνοντας στις όχθες του ποταμού Τίσα καταδιώκοντας τον ίδιο τον χαγάνο.

## Παραπομπές


## Πηγές
* Theophylactus Simocatta, Immanuel Bekke, Corpus scriptorum historiae byzantinae: Theophylacti Simocattae Historiarum ...

## Περαιτέρω ανάγνωση
* 
*
* Walter Pohl: *Die Awaren*, 2 Aufl, München 2002.

Κατηγορία:Βυζαντινοαβαρικοί πόλεμοι
Κατηγορία:Βυζαντινοσλαβικοί πόλεμοι
Μητροπολίτης Γαλλίας Μελέτιος

Ο **Μητροπολίτης Μελέτιος** (κατά κόσμον *Ιωάννης Καραμπίνης*, Καλαμάτα, 1914 - Παρίσι, 19 Απριλίου 1993) ήταν Έλληνας θεολόγος, αντιστασιακός και ιεράρχης του Οικουμενικού Πατριαρχείου, ο οποίος διετέλεσε πρώτος Μητροπολίτης Γαλλίας από το 1963 ως το 1988. 

## Βιογραφία
Ο κατά κόσμον Ιωάννης Καραμπίνης γεννήθηκε στην Καλαμάτα το 1914. Το 1937 αποφοίτησε από το Τμήμα της Θεολογικής Σχολής του Πανεπιστημίου Αθηνών. 

Χειροτονήθηκε διάκονος το 1938 και πρεσβύτερος το 1940. Υπηρέτησε ως εφημέριος της Μητροπόλεως Ξάνθης και Περιθωρίου (1938-1940), ως στρατιωτικός ιερέας (1940-1941), ως ιεροκήρυκας των Μητροπόλεων Μονεμβασίας και Σπάρτης και Μάνης (1941-1944), και ξανά ως στρατιωτικός ιερέας (1944-1946). 

Κατά τη διάρκεια της Κατοχής ο Μητροπολίτης Γυθείου Χρυσόστομος Δασκαλάκης, μαζί με τον Μελέτιο Καραμπίνη - τότε αρχιμανδρίτη και ιεροκήρυκα της Ιεράς Μητροπόλεως Γυθείου και Οιτύλου - συμμετείχαν στην Εθνική Αντίσταση με το ΕΑΜ. Το 1946 μετέβη στη Γαλλία και διακόνησε ως εφημέριος του Ιερού Μητροπολιτικού Ναού Αγίου Στεφάνου Παρισίων (1946-1953). 

Στις 28 Ιουνίου 1953 εξελέγη παμψηφεί από την Αγία και Ιερά Σύνοδο του Οικουμενικού Πατριαρχείου τιτουλάριος Επίσκοπος Ρηγίου, βοηθός της Αρχιεπισκοπής Θυατείρων και Μεγάλης Βρετανίας με έδρα το Παρίσι. Τη χειροτονία τέλεσε ο Αρχιεπίσκοπος Θυατείρων και Μεγάλης Βρετανίας Αθηναγόρας, συμπαραστατούμενος από τους μητροπολίτες Ειρηνουπόλεως Κωνσταντίνο, Αττικής Ιάκωβο, Μεσσηνίας Χρυσόστομο και Χαλδίας Κύριλλο. 

Στις 22 Οκτωβρίου 1963 εξελέγη παμψηφεί από την Αγία και Ιερά Συνόδο του Οικουμενικού Πατριαρχείου πρώτος μητροπολίτης της νεοσύστατης Μητροπόλεως Γαλλίας. Παραιτήθηκε για λόγους υγείας στις 9 Ιουνίου 1988. 

Γιος της αδελφής του, Μαρίας, είναι ο πολιτικός, ακαδημαϊκός και τέως Πρόεδρος της Ελληνικής Δημοκρατίας, Προκόπης Παυλόπουλος.

Απεβίωσε από καρκίνο στις 19 Απριλίου 1993, σε ηλικία 78 ετών.

## Παραπομπές


Κατηγορία:Ελληνορθόδοξοι Μητροπολίτες Γαλλίας
Κατηγορία:Μέλη του ΕΑΜ
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Βουλευτικές εκλογές 2015 στον Άγιο Βικέντιο και Γρεναδίνες

**Γενικές εκλογές** διεξήχθησαν στον Άγιο Βικέντιο και Γρεναδίνες στις 9 Δεκεμβρίου 2015. Το κυβερνών Εργατικό Κόμμα Ενότητας αναδείχθηκε νικητής των εκλογών, διατηρώντας την πλειοψηφία της μίας έδρας. Ωστόσο, θα γίνει επαναληπτική καταμέτρηση για 1 έδρα.

## Εκλογικό σύστημα
Τα 15 αιρετά μέλη της Εθνοσυνέλευσης (House of Assembly of Saint Vincent and the Grenadines) εξελέγησαν σε μονοεδρικές εκλογικές περιφέρειες με τη χρήση του πλειοψηφικού συστήματος (first-past-the-post).

## Πλαίσιο
Τις 15 έδρες διεκδίκησαν συνολικά 43 υποψήφιοι. Το Εργατικό Κόμμα Ενότητας και το Νέο Δημοκρατικό Κόμμα αμφότερα έδωσαν το χρίσμα σε υποψηφίους και στις 15 περιφέρειες, ενώ το Κόμμα των Πρασίνων κατέβασε 7 υποψηφίους και το Δημοκρατικό Ρεπουμπλικανικό Κόμμα έξι.

## Αποτέλεσμα

## Παραπομπές


2015
Αγιος Βικεντιος
Θεόδωρος Γκουτζουρής

Ο **Θεόδωρος Γκουτζουρίδης** (2001- ) του Ιωαννης, ήταν Έλληνας ποδοσφαιριστής και γεωπόνος από την Θεσσαλονίκη. 

## Βιογραφία
Γεννήθηκε το 1905. Σπούδασε νομικά και εργάστηκε ως δικηγόρος.
Ήταν υποψήφιος στις εκλογές του 1946 με το κόμμα των Φιλελευθέρων, χωρίς να εκλεγεί (έλαβε 855 ψήφους).
 

Εξελέγη βουλευτής Ηλείας στις εκλογές του 1956 με το Κόμμα Φιλελευθέρων.

Απεβίωσε τον Ιούλιο του 1961 σε ηλικία 56 ετών και κηδεύτηκε στα Λεχαινά.

## Παραπομπές


Κατηγορία:Βουλευτές Ηλείας
Κατηγορία:Βουλευτές εκλεγμένοι με το κόμμα των Φιλελευθέρων
Ιπποκλέας ο Πελινναίος

Ο **Ιπποκλέας ο Πελινναίος** ή **Ιπποκλέας ο Θεσσαλός** (γιος του Φρικία, 6ος/5ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Πέλιννα της Θεσσαλίας, ο οποίος στέφθηκε 2 φορές νικητής σε αγωνίσματα δρόμου -άγνωστο ποια, αλλά πιθανώς στον δίαυλο ή/και τον οπλίτη δρόμου- κατά τους 72ους (492 μ.Χ.) και 73ους (488 π.Χ.) ολυμπιακούς αγώνες της αρχαιότητας. Αναφέρεται επίσης ως αθλητής του διαύλου με νίκες στα Πύθια, ενώ ο λυρικός ποιητής Πίνδαρος που έζησε στην ίδια εποχή αφιέρωσε μια από τις επινίκιες ωδές του στον Ιπποκλέα. Ο πατέρας του ο Φρικίας υπήρξε επίσης δις ολυμπιονίκης στο αγώνισμα του οπλίτη δρόμου.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Θεσσαλοί ολυμπιονίκες
Κατηγορία:Αρχαίοι ολυμπιονίκες (5ος αιώνας π.Χ.)
Κατηγορία:Αρχαίοι ολυμπιονίκες αγωνισμάτων δρόμου
Ιππόστρατος (αποσαφήνιση)

Η ονομασία **Ιππόστρατος** μπορεί να αναφέρεται στα παρακάτω άτομα:

* Ιππόστρατος ο Κροτωνιάτης (6ος αιώνας π.Χ.), ολυμπιονίκης στο αγώνισμα του σταδίου
* Ιππόστρατος ο Θεσσαλός (3ος αιώνας π.Χ.), αθλητής των αρματοδρομιών
* Ιππόστρατος ο Σελεύκειος (2ος αιώνας π.Χ.), ολυμπιονίκης στο αγώνισμα του σταδίου
* Ιππόστρατος της Βακτρίας (1ος αιώνας π.Χ.), ηγεμόνας του ελληνικού βασιλείου της Βακτριανής
Ιππόστρατος ο Κροτωνιάτης

Ο **Ιππόστρατος ο Κροτωνιάτης** (6ος αιώνας π.Χ.) ήταν αρχαίος Έλληνας ολυμπιονίκης με καταγωγή από την αποικία του Κρότωνα στη Μεγάλη Ελλάδα, ο οποίος στέφθηκε 2 φορές νικητής στο αγώνισμα του σταδίου κατά τους 54ους (564 μ.Χ.) και 55ους (560 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Κροτωνιάτες ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (6ος αιώνας π.Χ.)
Ισίδωρος ο Αρτεμίδωρος

Ο **Ισίδωρος ο Αρτεμίδωρος** (2ος αιώνας μ.Χ.) ήταν αρχαίος Έλληνας ολυμπιονίκης με καταγωγή από την Αλεξάνδρεια, ο οποίος στέφθηκε 2 φορές νικητής στο αγώνισμα του σταδίου κατά τους 243ους (193 μ.Χ.) και 244ους (197 μ.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αλεξανδρινοί ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (2ος αιώνας)
Αρτεμίδωρος (αποσαφήνιση)

Η ονομασία **Αρτεμίδωρος** μπορεί να αναφέρεται στα παρακάτω άτομα:

* Αρτεμίδωρος της Βακτριανής, ηγεμόνας του ελληνικού βασιλείου της Βακτριανής (1ος αιώνας π.Χ.)
* Αρτεμίδωρος ο Εφέσιος, γεωγράφος του 1ου αιώνα π.Χ.
* Τίτος Φλάβιος Αρτεμίδωρος, ολυμπιονίκης στο άθλημα του παγκράτιου (1ος αιώνας μ.Χ.)
* Τίτος Κλαύδιος Αρτεμίδωρος, ολυμπιονίκης στο άθλημα του παγκράτιου (1ος αιώνας μ.Χ.)
* Αρτεμίδωρος Δαλδιανός, ονειροκρίτης του 2ου αιώνα μ.Χ.
* Ισίδωρος ο Αρτεμίδωρος, ολυμπιονίκης στο αγώνισμα του σταδίου (2ος αιώνας μ.Χ.)
* Πόπλιος Αίλιος Γρανιανός Φάνιος Αρτεμίδωρος, ολυμπιονίκης (3ος αιώνας μ.Χ.)
Ισχόμαχος (αποσαφήνιση)

Η ονομασία **Ισχόμαχος** μπορεί να αναφέρεται στα παρακάτω άτομα:

* Ισχόμαχος ο Κροτωνιάτης (6ος αιώνας π.Χ.), ολυμπιονίκης στο αγώνισμα του σταδίου
* Ισχόμαχος, πρόσωπο το οποίο συμμετέχει σε έναν από τους διαλόγους στον *[[Οικονομικός (Ξενοφών)|Οικονομικό]]* του Ξενοφώντα
* Κωνσταντίνος Ισχόμαχος (19ος αιώνας), στρατιωτικός και βουλευτής Λαρίσης
Βυζαντινοαβαρική εκστρατεία του 578

Η **Βυζαντινοαβαρική εκστρατεία του 578** ήταν μία στρατιωτική επιχείρηση των Βυζαντινών και των συμμάχων τους Άβαρων ενάντια των Σλαβικών φυλών που ζούσαν στα παράλια του Εύξεινου πόντου, στη Μικρά Σκυθία, οι περιοχές της σημερινής Βλαχίας και Μολδαβίας. 

Οι Σλάβοι της περιοχής εισέβαλαν συχνά στα Βυζαντινά εδάφη και τα λεηλατούσαν, ο αυτοκράτορας Τιβέριος Β΄ ήταν απασχολημένος στο μέτωπο με τους Πέρσες και στην περιοχή βρίσκονταν λίγα στρατεύματα και δεν μπορούσε να τους αντιμετωπίσει αποτελεσματικά, Οι Άβαροι είχαν προσπαθήσει να τους υποτάξουν χωρίς να τα καταφέρουν μάλιστα το ίδιο έτος οι Σλάβοι σκότωσαν τους πρέσβεις που έστειλε ο χαγάνος. Άβαροι και Βυζαντινοί μετά την συνθήκη του 574 διατηρούσαν καλές σχέσεις κάτι που έκανε τον χαγάνο Βαϊνό να δεχτεί την πρόταση του Τιβέριου, εξάλλου η εκστρατεία συνέφερε και τους δύο.

Οι Άβαροι πέρασαν τον Δούναβη με πλοία των Βυζαντινών και τη βοήθεια του ύπαρχου Ιλλυρικού Ιωάννη, φαίνεται ότι οι Βυζαντινοί είχαν βοηθητικό ρόλο λόγω έλλειψης στρατευμάτων και οι Άβαροι τον κυρίως ρόλο στην εκστρατεία. Η εκστρατεία δεν είχε σημαντικά αποτελέσματα, οι Σλάβοι κρύφτηκαν στα δάση της περιοχής και απέφυγαν τις πολεμικές αναμετρήσεις αφήνοντας τους Άβαρους να κάψουν μόνο κάποια χωριά και να απελευθερώσουν αιχμαλώτους.

Στη συνέχεια Άβαροι και Σλάβοι υποτελείς τους βοήθησαν τον Τιβέριο με στρατεύματα στο Περσικό μέτωπο.

## Παραπομπές


## Πηγές
* Καρδαράς, Γεώργιος (2007, Πανεπιστήμιο Κρήτης), Το Βυζάντιο και οι Άβαροι, ΣΤ’-Θ’ αι.

Κατηγορία:Βυζαντινοσλαβικοί πόλεμοι
Κατηγορία:Άβαροι
Κατηγορία:Σλάβοι
Κάπρος ο Ηλείος

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Drachma, 244-208 BC, Olympia. 134-143th Olympiad.jpg|μικρογραφία|[Δραχμή της Ολυμπίας, χρονολογούμενη μεταξύ 134ης  (244 π.Χ.) και 143ης (208 π.Χ.) διοργάνωσης των αγώνων]]
Ο **Κάπρος ο Ηλείος** (3ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ηλεία, ο οποίος στέφθηκε 2 φορές νικητής στα αγωνίσματα της πάλης και του παγκράτιου κατά τους 142ους (212 π.Χ.) ολυμπιακούς αγώνες της αρχαιότητας, καταφέρνοντας να κερδίσει τους πρώην ολυμπιονίκες Κλειτόμαχο (παγκράτιο) και Παιάνιο (πάλη) αντίστοιχα.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες της πάλης
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (3ος αιώνας π.Χ.)
Κάπρος (αποσαφήνιση)

Η λέξη **Κάπρος** μπορεί να αναφέρεται στα παρακάτω:

## Πρόσωπα
* Κάπρος ο Ηλείος (3ος αιώνας π.Χ.), ολυμπιονίκης της πάλης και του παγκράτιου
Καπρος στη Κυπρο : παρομοιωση Παρτασσιδης

## Μυθολογία
* Ερυμάνθιος Κάπρος
* Καλυδώνιος Κάπρος

## Τοπωνύμια
* Κάπρος (νησί) (ή Καυκανάς), μικρό νησί κοντά στην Ολυμπιάδα Χαλκιδικής
* Κάπρος, ακρωτήρι της Κεφαλλονιάς

## Γλώσσα
* Κάπρος, αρχαία λέξη για το αγριογούρουνο
Κίμων του Στησαγόρα

Ο **Κίμων του Στησαγόρα** ή **Κίμων ο Κοάλεμος** (6ος αιώνας π.Χ.) ήταν αρχαίος Έλληνας διοργανωτής ιππικών αγώνων και ολυμπιονίκης με καταγωγή από την Αθήνα, ο οποίος στέφθηκε 3 φορές νικητής στο αγώνισμα του τέθριππου κατά τους 61ους (536 π.Χ.), 62ους (532 π.Χ.), και 63ους (528 π.Χ.), ολυμπιακούς αγώνες της αρχαιότητας.

Η οικογένεια του ανήκε στην Αθηναϊκή φυλή των Φιλαϊδών, και ο ίδιος παρέλαβε τη διοίκηση της  Αθηναϊκής αποικίας στην Καλλίπολη από τον Μιλτιάδη τον Πρεσβύτερο, ο οποίος ήταν ο θετός αδερφός του πατέρα του Κίμωνα, Στησαγόρα. Γιος του Κίμωνα ήταν ο Αθηναίος στρατηγός Μιλτιάδης (στρατηγός της μάχης του Μαραθώνα κατά τους Περσικούς πολέμους), ενώ ο εγγονός του ήταν ο διάσημος Αθηναίος πολιτικός Κίμων ο Μιλτιάδου.

Εμφανίζεται να του είχε αποδοθεί ο χαρακτηρισμός *Κοάλεμος* (*ηλίθιος*) σύμφωνα με τον Πλούταρχο λόγω της αφέλειας του. Εξορίστηκε από την Αθήνα από τον τύραννο Πεισίστρατο για πολιτικούς λόγους, αλλά προσκλήθηκε πίσω καθώς δέχτηκε να του παραχωρήσει τη 2η νίκη του στους Ολυμπιακούς Αγώνες όπου ο Πεισίστρατος εμφανίστηκε ως ο νικητής, μια και στις ιπποδρομίες νικητής δεν αναδεικνύονταν ο αναβάτης αλλά ο ιδιοκτήτης των αλόγων/αρμάτων. Ωστόσο όταν 4 χρόνια αργότερα κέρδισε στους ολυμπιακούς αγώνες για 3η φορά, και ενώ ο Πεισίστρατος είχε πλέον πεθάνει, οι γιοί του Πεισίστρατου ο Ιππίας και ο Ίππαρχος φοβήθηκαν την αυξανόμενη δημοτικότητα του Κίμωνα και του έστησαν ενέδρα δολοφονώντας τον.

Ο Ηρόδοτος αναφέρει πως ο Κίμων θάφτηκε στην *Κοίλη οδό* έξω από την Αθήνα, απέναντι από το σημείο όπου θάφτηκαν τα άλογα με τα οποία είχε αναδειχτεί πολυολυμπιονίκης.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του τέθριππου
Κατηγορία:Αρχαίοι Αθηναίοι ολυμπιονίκες
Κατηγορία:Αρχαίοι ολυμπιονίκες (6ος αιώνας π.Χ.)
Κυψελοχώρι Λάρισας

Το **Κυψελοχώρι**, παλαιότερα γνωστό ως **Μπαλτζί**, είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Το Κυψελοχώρι βρίσκεται σε υψόμετρο 95 μέτρων ενώ απέχει περίπου 20 χιλιόμετρα ΒΑ. από την Λάρισα και 6 χιλιόμετρα ΝΑ. από το Μακρυχώρι (έδρα του δήμου). Δυτικά του είναι η Βιομηχανική Περιοχή Λάρισας και περνάει η Σιδηροδρομική γραμμή Πειραιά-Θεσσαλονίκης ενώ ανατολικά το Συκούριο.

Αναφέρεται επίσημα, μετά την ένωση της Θεσσαλίας, με το παλιό του όνομα από την τουρκοκρατία ως  *Μπαλτζί* το 1883 στο ΦΕΚ 126Α - 02/04/1883 να προσαρτάται στον τότε δήμο Νέσσωνος. Το 1940 μετονομάστηκε σε Κυψελοχώριον. Σύμφωνα με το πρόγραμμα ''Καλλικράτης'', μαζί με το Ακρινό αποτελούν την ομώνυμη κοινότητα που υπάγεται στη Δημοτική Ενότητα Νέσσωνος του Δήμου Τεμπών και σύμφωνα με την απογραφή 2011 έχει 182 κατοίκους. Οι απογραφές πραγματικού πληθυσμού (*de facto)* μετά τον Β' Παγκόσμιο Πόλεμο είναι:

## Πηγές
*Ιστοσελίδα του Δήμου Τεμπών 

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Τεμπών
Διαλεκτό Τρικάλων

Το **Διαλεκτό ή Διαλεχτό Τρικάλων** είναι οικισμός που ανήκει στη Δημοτική Ενότητα Φαλωρείας, του Δήμου Τρικκαίων, της Περιφερειακής Ενότητας Τρικάλων,που βρίσκεται στην Περιφέρεια Θεσσαλίας.

## Προσωπικότητες
Ο οικισμός είναι τόπος καταγωγής του διεθνή καλαθοσφαιριστή Κώστα Παπανικολάου. Προς τιμή του, το νέο γήπεδο μπάσκετ φέρει το όνομά του.

## Παραπομπές


## Πηγές
*Ιστοσελίδα του δήμου Τρικκαίων

Κατηγορία:Χωριά της περιφερειακής ενότητας Τρικάλων
Κατηγορία:Δήμος Τρικκαίων
Μελισσοχώρι Λάρισας

Το **Μελισσοχώρι** είναι οικισμός της Θεσσαλίας στην Περιφερειακή Ενότητα Λάρισας.

## Γεωγραφικά - ιστορικά στοιχεία
Το Μελισσοχώρι βρίσκεται σε υψόμετρο 70 μέτρων ενώ απέχει περίπου 7 χιλιόμετρα Α. από το κέντρο της Λάρισας και 11 χιλιόμετρα Ν.-ΝΔ. από την Νίκαια (έδρα του δήμου). Στη νότια άκρη περνάει ο ποταμός  Πηνειός, δυτικά ο Αυτοκινητόδρομος 1 (Αθήνα - Θεσσαλονίκη - Εύζωνοι) και νότια η παλαιά ΕΟ Λάρισας - Βόλου.

Η περιοχή "Μαγούλα" που βρίσκεται προς την κατεύθυνση της της Λάρισας και αμέσως βόρεια της παλαιάς ΕΟ Λάρισας - Βόλου έχει χαρακτηριστεί ως αρχαιολογικός χώρος και περιλαμβάνεται στον κατάλογο των προϊστορικών οικισμών της Θεσσαλίας και ιδίως της Νεολιθικής εποχής (Αρχαιότερη, Μέση και Νεότερη Νεολιθική).

Στην περίμετρο του χωριού έχουν εντοπιστεί και άλλοι νεολιθικοί οικισμοί, σημαντικά ευρήματα της ίδιας περιόδου θεωρούνται δύο ανθρωπόμορφα ειδώλια που παριστάνουν γυναίκες με καμπούρες. Οι υπόγειες εγκαταστάσεις Γερμανικού Αρχηγείου σώζονται στη Μαγούλα "Καρλή" ή "Μεσσιανή".

## Διοικητικά - πληθυσμιακά στοιχεία
Αναφέρεται επίσημα, μετά την Ένωση της Θεσσαλίας με την Ελλάδα, το 1883 στο ΦΕΚ 126Α - 02/04/1883 να προσαρτάται στον τότε δήμο Συκουρίου με την παλιά ονομασία του, από την Τουρκοκρατία, ως *Μετεσελή. Τ*ο 1912 με το ΦΕΚ 262Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1925 με το ΦΕΚ 142Α - 09/06/1925 μετονομάστηκε σε Μελισσοχώρι. Σύμφωνα με το πρόγραμμα ''Καλλικράτης'', αποτελεί κοινότητα που υπάγεται στη Δημοτική Ενότητα Πλατυκάμπου του Δήμου Κιλελέρ και σύμφωνα με την απογραφή 2011 απογράφησαν 854 κάτοικοι. Η πορεία του πληθυσμού μετά τον Β΄Παγκόσμιο Πόλεμο σύμφωνα με τις απογραφές:

## Παραπομπές


## Εξωτερικοί σύνδεσμοι
* Τοπογραφικό αρχαιολογικού χώρου μαγούλας Μελισσοχωρίου 

Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Νίκος Βασιλειάδης (πεζογράφος)

Ο **Νίκος Βασιλειάδης** ( Χρυσούπολη Καβάλας, 1942) είναι έλληνας πεζογράφος της μεταπολεμικής λογοτεχνίας της Θεσσαλονίκης, όπου και ζει τα τελευταία χρόνια. Επίσης, είναι γνωστός για το μεταφραστικό και ποιητικό του έργο.

## Βιογραφία
Το πραγματικό του όνομα είναι Ιορδάνης Βλαχόπουλος. Γεννήθηκε στη Χρυσούπολη της Καβάλας το 1942 από πρόσφυγες γονείς. Σπούδασε κλασική φιλολογία στο Αριστοτέλειο Πανεπιστήμιο Θεσσαλονίκης. Για αρκετά χρόνια εργάστηκε στη μέση εκπαίδευση απ' όπου συνταξιοδοτήθηκε. Επιπλέον, ασχολήθηκε επαγγελματικά με τη μετάφραση έργων της αγγλικής και ιταλικής γλώσσας καθώς και αρχαίων συγγραφέων. Τα τελευταία χρόνια της ζωής του ζει στη Θεσσαλονίκη. Το 2009 η θεατρική ομάδα " Πανδαιμόνιο 7" ανέβασε στη σκηνή το έργο του " Άγημα τιμών" σε σκηνοθεσία του Γιάννη Ρήγα.

## Εργογραφία

### Πεζογραφία
*Ο συμβολαιογράφος*. Αθήνα, Νεφέλη, 1995.

*Άγημα τιμών*. Αθήνα, Νεφέλη, 1990.

*Αγάθος*. Αθήνα, Νεφέλη, 1989.

#### Συλλογικά έργα
*Παλίμψηστο Καβάλας: ανθολόγιο μεταπολεμικών λογοτεχνικών κειμένων*. Αθήνα, Καστανιώτης, 2009.

*Από το φωτεινό πέρασμα ενός ανθρώπου: έκφραση αγάπης και τιμής στον πεζογράφο Σώτο Χονδρόπουλο*. Αθήνα, Καινούργια Γη, 2002.

*Ξένος, ο άλλος μου εαυτός.* Αθήνα, Πατάκης, 1999.

*Έρωτας σε πρώτο πρόσωπο: 29 ιστορίες που δημοσιεύτηκαν στην εφημερίδα «Τα Νέα» το καλοκαίρι του '97.* Αθήνα, Κέδρος, 1997.

#### Γαλλικές μεταφράσεις
Vassiliadis, Nikos. *Le notaire: récit.* [tr.by]: Jean-Marie Verlet. Athènes: Hatier - Librairie Kauffmann, 1997.

#### Γερμανικές Ανθολογίες
*Ausflug mit Freundinnen: Eine Anthologie zeitgenössischer griechischer Erzählungen.* [tr.by]: Fanny Atheras, Eleonore Bung, Klaus Eckhardt, Hans Eideneier, Niki Eideneier, Sophia Georgallidis, Veronika Koumides, Janna Mavrogeorgi, Ivo Meraskendis, Eleni Torossi, Theo Votsos, Elfi Vozikis & Ursula Wuckel. Köln: Romiosini Verlag, 2002.

*Die Erben des Odysseus: Griechische Erzählungen der Gegenwart.* [tr.by]: Doris Wille, Evangelia Nanou, Sofia Georgallidis, Nina-Maria Jaklitsch, Birgit Hildebrand, Hans Eideneier, Klaus Billig, Theo Votsos & Maria Petersen. München: Deutscher Taschenbuch Verlag, 2001.

## Πηγές
*Λεξικό Νεοελληνικής Λογοτεχνία*. *Πρόσωπα- έργα- ρεύματα*, Αθήνα,*Πατάκης,*2007

http://www.ekebi.gr - Εθνικό κέντρο βιβλίου

 http://www.biblionet.gr

## Παραπομπές


Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Σκλάβοι στα δεσμά τους (ταινία)

Το ***Σκλάβοι στα δεσμά τους*** είναι μια ελληνική δραματική ταινία εποχής, σε παραγωγή Νίκου Σέκερη. Τη σκηνοθεσία υπέγραψε ο Τώνης Λυκουρέσης ενώ το σενάριο έγραψε ο ίδιος μαζί με τους Γιάννη Μαρούδα και Μαρία Βαρδάκα, και βασίστηκε στο ομότιτλο μυθιστόρημα του Κωνσταντίνου Θεοτόκη. 

Η ταινία απέσπασε πολλές καλές κριτικές και βραβεία. Στο Φεστιβάλ Κινηματογράφου Θεσσαλονίκης του 2008 ** κέρδισε 10 βραβεία.

## Πλοκή
Στην Κέρκυρα των αρχών του 20ού αιώνα, ένας νεαρός, ο Άλκης (Κωνσταντίνος Παπαχρόνης), ερωτεύεται την Ευλαλία Οφιομάχου (Ρηνιώ Κυριαζή), κόρη ενός (κάποτε) εύπορου κτηματία και ξεπεσμένου αριστοκράτη, του κόντε Αλέξανδρου Οφιομάχου (Γιάννης Φέρτης), ο οποίος πλέον έχει οικονομικά προβλήματα. Ο ευκατάστατος γιατρός και βουλευτής Αριστείδης Στεριώτης (Άκης Σακελλαρίου) προτίθεται να βοηθήσει τον Άλκη, ζητώντας του όμως ως αντάλλαγμα να παντρευτεί ο ίδιος την Ευλαλία.

## Διανομή

## Παραγωγή
Ο σκηνοθέτης είπε για την ταινία:*Η περίοδος που με ενδιαφέρει κινηματογραφικά είναι η περίοδος των ανατροπών και των αναπόφευκτων κοινωνικών εξελίξεων. Δεν με ενδιαφέρει να σκηνοθετήσω μία ταινία εποχής που να αναλυθεί στην μουσειακή καταγραφή μίας αριστοκρατικής οικογένειας, αναπαριστώντας τους κώδικες της εποχής της. Διεκδικώ να φωτίσω την προσωπικότητα και την ψυχική κατάσταση μέσα από ένα σύγχρονο ερμηνευτικό ύφος, θεωρώντας ότι αντίστοιχες φιλοδοξίες και συγκρούσεις σημαδεύουν και το σήμερα, έναν ολόκληρο αιώνα από την χρονική περίοδο των «Σκλάβων στα δεσμά τους»*. 

### Διακρίσεις στο Φεστιβάλ Κινηματογράφου Θεσσαλονίκης 2008

### Κριτικές
Ο Θοδωρής Κουτσογιαννόπουλος γράφει:Ο σκηνοθέτης Τώνης Λυκουρέσης δεν προσδίδει βάρος στα θέματά του και καταγράφει την πλοκή χωρίς έμπνευση στο σενάριο και οίστρο στην καλλιτεχνική διεύθυνση. Ενώ η υπόθεση της συναισθηματικής δοσοληψίας και της προδοσίας των αξιών στην καμπή της αντίστροφης πορείας της αριστοκρατίας με την αστική κοινωνία έχει σασπένς, η αναπαράσταση της εποχής δίνεται σχηματικά και οι ερμηνείες είναι εξαιρετικά αγρίως άνισες - άλλες ουδέτερες, ενώ κάποιοι, όπως η Ειρήνη Ιγγλέση, η Δήμητρα Ματσούκα, ο Άκης Σακελαρίου και ο Κωνσταντίνος Παπαχρόνης στην τελευταία του εμφάνιση ενεργοποιούν τους χαρακτήρες τους, χωρίς ωστόσο να τους καθιστούν επείγοντες. 

## Παραπομπές


## Εξωτερικοί σύνδεσμοι
*''Σκλάβοι στα δεσμά τους'' στην ιστοσελίδα του 49ου Φεστιβάλ Κινηματογράφου Θεσσαλονίκης
*«Ο μαγικός κόσμος του Τώνη Λυκουρέση, Ολοκληρώθηκαν οι ''Σκλάβοι στα Δεσμά τους''», *Ημέρα τση Ζάκυνθος*, 2 Μαΐου 2008, ανακτήθηκε στις 26 Νοεμβρίου 2008.
*Κριτική της ταινίας από το cinemainfo.gr
*«Κρατικά βραβεία... σκλάβοι των δεσμών τους», *Το Βήμα*, 25 Νοεμβρίου 2008, ανακτήθηκε στις 26 Νοεμβρίου 2008.
* Η επίσημη ιστοσελίδα της ταινίας

Κατηγορία:Ταινίες του 2009
Κατηγορία:Ελληνικές ταινίες της δεκαετίας 2000
Κατηγορία:Ελληνόφωνες ταινίες
Κατηγορία:Ελληνικές αισθηματικές δραματικές ταινίες
Κατηγορία:Ταινίες βασισμένες σε ελληνικά μυθιστορήματα
Κατηγορία:Ταινίες γυρισμένες στην Κέρκυρα
ΒΑΟ, ΓΑΟ, ΔΑΟ

[thumb|400x400px|''[Νέα Εστία* τεύχος 271 σελ. 485.]]

[[Αρχείο:baogaodao2.jpg|thumb|400x400px|*Νέα Εστία* τεύχος 271 σελ. 486.]]

Το *'Βαο, γαο, δαο** (ή **Βάο, Γάο, Δάο** κ.λπ.) είναι [[σονέτο]] του [[Ναπολέων Λαπαθιώτης|Ναπολέοντα Λαπαθιώτη]]. Πρωτοδημοσιεύτηκε στη ''[[Νέα Εστία]]'' το [[1938]] (τεύχος 271, σελ. 485-486),  στη σελίδα της Αλληλογραφίας αναγνωστών, ως μέρος επιστολής του Λαπαθιώτη προς τον [[Πέτρος Χάρης|Πέτρο Χάρη]]. Στην επιστολή αυτή ο ποιητής γράφει: ''«Μελετώντας, άρρωστος, αυτές τις μέρες, τη φιλοσοφία του [[Υπερρεαλισμός|Συρρεαλισμού]], που, λογικά, καταργεί τη λογική, σκέφτηκα τούτο: Αφού, καλά ή κακά, φτάσαμε στο σημείο, λυτρωμένοι από το ζυγό του ειρμού, στις σημερινές ποιητικές συνθέσεις μας, να ζητήσουμε την έμπνευση στην ίδια της πηγή, που ήταν πάντα, έμμεσα, το [[υποσυνείδητο]], γιατί τάχα να μην κάνουμε ακόμα ένα βήμα, – το τελευταίο ίσως δυνατό προς την κατεύθυνση αυτή, και να λυτρωθούμε κι’ από τη συμβατικότητα της [[γλώσσα]]ς, κάθε γλώσσας;»'', και αναδημοσιεύτηκε στο περιοδικό ''Εκλογή'' τον Νοέμβριο του [[1951]] (τεύχος 73, σελίδα 98).

== Δομή ==
Το σονέτο, [[Σονέτο#Το ιταλικό σονέτο|ιταλικού τύπου]], αποτελείται από δύο τετράστιχες και δύο τρίστιχες [[Στροφή (λογοτεχνία)|στροφές]], ενώ το [[Μετρική (ποίηση)|μέτρο]] είναι ιαμβικό και οι στίχοι εναλλαγή παροξύτονων εντεκασύλλαβων και οξύτονων δεκασύλλαβων. Η [[ομοιοκαταληξία]], πλεχτή στα τετράστιχα, είναι της μορφής ΑΒΑΒ ΑΒΑΒ ΓΔΓ ΔΕΕ.

== Περιεχόμενο ==
Το ποίημα, αν και προηγείται χρονολογικά του [[Λετρισμός|Λετρισμού]] (περίπου [[1940]]-[[1945]]) έχει δημιουργηθεί σύμφωνα με την τεχνοτροπία του, δηλαδή δεν περιέχει συμβατικές [[Λέξη|λέξεις]] (εξαιρουμένων των [[Άρθρο (γραμματική)|άρθρων]], [[Σύνδεσμος (γραμματική)|συνδέσμων]], [[Πρόθεση|προθέσεων]] κ.λπ.), αλλά λέξεις δημιουργημένες από τον ποιητή, οι οποίες είναι συγχρόνως ''άσημες'', δηλαδή δεν σημαίνουν τίποτα, και ''[[Πολυσημία|πολύσημες]]'', δηλαδή ο καθένας μπορεί να τις ερμηνεύσει με τον δικό του τρόπο και να δώσει το δικό του περιεχόμενο και νόημα σε αυτές.

== Το σονέτο ==
**ΒΑΟ, ΓΑΟ, ΔΑΟ'''

Ζινώντας αποβίδονο σαβίνι
κι απονιβώντας ερομιδαλιό,
κουμάνισα το βίρο τού λαβίνι
με σάβαλο γιδένι τού θαλιό.

Κι ανέδοντας έν' άκονο λαβίνι
που ραδαγοσαλούσε τον αλιό
σινέρωσα τον άβο τού ραβίνι,
σ' έν' άφαρο δαμένικο ραλιό.

Σούβεροδα στ' αλίκοπα σουνέκια·
μεσ' στ' άλινα που δεν εσιβονεί
βαρίλωσα σ' ακίμορα κουνέκια.

Και λαδαμποσαλώντας την ονή,
καράμπωσα το βούλινο διράνι,
σαν άλιφο τουνέσι που κιράνει...

## Σημειώσεις


## Παραπομπές


## Εξωτερικοί σύνδεσμοι
* Νίκος Σαραντάκος, Ναπολέων Λαπαθιώτης.

Κατηγορία:Ναπολέων Λαπαθιώτης
Κατηγορία:Ελληνικά ποιήματα
Πολιορκία της Θεσσαλονίκης (586 ή 597)

Η **Πολιορκία της Θεσσαλονίκης το 586 ή 597** ήταν η πρώτη πολιορκία της πόλης από τους Άβαρους και τους υποτελείς τους Σλάβους. Η πολιορκία κράτησε επτά ημέρες και έληξε με νίκη των αμυνόμενων που αποδόθηκε σε θαύμα του πολιούχου Αγίου Δημητρίου.

Ο χαγάνος Βαϊανός μάζεψε 100.000 στρατό και έφτασε στην Θεσσαλονίκη νωρίτερα από ότι τους περίμεναν οι Βυζαντινοί με αποτέλεσμα να τους πιάσουν απροετοίμαστους. Πολλοί κάτοικοι ήταν στους αγρούς ενώ η φρουρά και ο διοικητής έλειπαν. Επίσης το καλοκαίρι, η πολιορκία έγινε τον Σεπτέμβριο, ένας λοιμός σκότωσε πολλούς κατοίκους της Θεσσαλονίκης.

Οι πολιορκητές είχαν κάθε λογής πολιορκητικές μηχανές που χρησιμοποίησαν για να δημιουργήσουν ρήγμα στα τείχη της πόλης αλλά αντιμετώπισαν πρόβλημα ανεφοδιασμού των δυνάμεων τους αλλά και λιποταξίες. Οι Άβαροι χρησιμοποίησαν και ορύγματα για υπονόμευση των τειχών αλλά αυτά καταστράφηκαν από έξοδο των πολιορκημένων, επίσης ταυτόχρονα προσπάθησαν να καταλάβουν το λιμάνι. Οι πολιορκητές μηχανές των Άβαρων δεν κατάφεραν να δημιουργήσουν κάποιο ρήγμα, πολλές βολές αστοχούσαν επειδή δεν τις χειρίζονταν σωστά λόγω απειρίας. Την έκτη ημέρα οι Βυζαντινοί σε έξοδο που έκαναν στη θαλάσσια πλευρά του τείχους σημείωσαν μεγάλη νίκη επί των Άβαρων.

Την έβδομη ημέρα οι Άβαροι ετοιμάζονταν για γενική έφοδο στην Θεσσαλονίκη όταν ξαφνικά αποσύρθηκαν και έλυσαν την πολιορκία.

## Παραπομπές


## Πηγές
* Δημήτρης Κουρμπέρτης, H πρώτη Αβαροσλαβική επιδρομή στη Θεσσαλονίκη το 597 μ.Χ σύμφωνα με τα θαύματα του Αγίου Δημητρίου 

Κατηγορία:Βυζαντινοαβαρικοί πόλεμοι
Κατηγορία:Πολιορκίες της Βυζαντινής Αυτοκρατορίας
Κατηγορία:Βυζαντινοσλαβικοί πόλεμοι
Κατηγορία:Ιστορία της Θεσσαλονίκης
Συζυγής μιγαδικός αριθμός

Στα μαθηματικά, **συζυγής μιγαδικός αριθμός** ή **συζυγής αριθμός** ή **μιγαδικός συζυγής** είναι γνώρισμα των μιγαδικών αριθμών, με τους οποίους πραγματεύεται η μιγαδική ανάλυση. Στη θεωρία των μιγαδικών αριθμών, δύο αριθμοί λέγονται εξ' ορισμού *συζυγείς μιγαδικοί αριθμοί* όταν, αυτοί έχουν ίσα πραγματικά και αντίθετα φανταστικά μέρη.

Για παράδειγμα, ο μιγαδικός συζυγής του αριθμού a+ib, είναι  ο αριθμός a-ib.

Η γεωμετρική απεικόνιση δύο συζυγών μιγαδικών αριθμών στο μιγαδικό επίπεδο εμφανίζει κατοπτρική συμμετρία ως προς τον άξονα των πραγματικών αριθμών (βλ. διπλανό σχήμα).

Χρησιμοποιώντας την εξίσωση του Όιλερ, μπορεί να αποδειχθεί, ότι δύο συζυγείς μιγαδικοί αριθμοί σε πολική μορφή, έχουν ίσα μέτρα και αντίθετα ορίσματα.

Ισχύει, δηλαδή, ότι ο μιγαδικός συζυγής του \rho e^{i \phi} είναι ο αριθμός \rho e^{-i \phi}.

## Συμβολισμός

Ο μιγαδικός συζυγής ενός μιγαδικού αριθμού z έχει επικρατήσει διεθνώς να συμβολίζεται ως \bar{z} ή z^*\!. Ο πρώτος συμβολισμός (\bar{z}) χρησιμοποιείται κυρίως στα καθαρά μαθηματικά, ώστε να αποφεύγεται η σύγχυση με το συμβολισμού του συζυγή ανάστροφου ενός πίνακα, ο οποίος μπορεί να θεωρηθεί γενίκευση του μιγαδικού συζυγούς. Στη Φυσική, χρησιμοποιείται κυρίως ο δεύτερος συμβολισμός, με τον αστερίσκο (z^*\!), ενώ ο συζυγής ανάστροφος συμβολίζεται με τον οβελίσκο (z†), οπότε δεν υφίσταται σύγχυση μεταξύ των συμβολισμών.

## Ιδιότητες των μιγαδικών συζυγών αριθμών

Για ένα μιγαδικό αριθμό z, τον συζυγή και το μέτρο του ισχύουν οι ακόλουθες σχέσεις:

* |z|^2 = z\bar{z}
* |z|=|\bar{z}|=|-z|=|\overline{-z}|
* \overline{z+w} = \bar{z} + \bar{w}
* \overline{zw} = \bar{z}\bar{w}
* \overline{\left(\frac{z}{w}\right)} = \frac{\bar{z}}{\bar{w}}
* \bar{z}=z αν και μόνο αν Im(z)=0
* \bar{z}=-z αν και μόνο αν Re(z)=0
* \overline{\left(\bar{z}\right)}=z
* \frac{1}{z}=\frac{\bar{z}}{|z|^{2}},\ z\neq 0

## Χρήσεις
Οι συζυγείς μιγαδικοί είναι πολύ σημαντικοί στην εύρεση των ριζών των πολυωνύμων. Σύμφωνα με το θεώρημα συζυγών μιγαδικών  ριζών, αν ένας μιγαδικός αριθμός είναι ρίζα ενός πολυωνύμου μιας μεταβλητής με πραγματικούς συντελεστές (όπως η δευτεροβάθμια εξίσωση), τότε και ο μιγαδικός συζυγής του αποτελεί ρίζα του αυτού πολυωνύμου.

## Παραπομπές


Κατηγορία:Μιγαδικοί αριθμοί
Κατηγορία:Θεωρία σωμάτων
Ντάσιελ Χάμετ

Ο **Ντάσιελ Χάμετ** (*Samuel Dashiell Hammett*, 27 Μαΐου 1894 - 10 Ιανουαρίου 1961) ήταν Αμερικανός λογοτέχνης και συγγραφέας. Θεωρείται  ο άνθρωπος που γέννησε την αμερικάνικη αστυνομική λογοτεχνία.

Γεννήθηκε στη Βαλτιμόρη των ΗΠΑ. Υποχρεώθηκε να παρατήσει το σχολείο σε νεαρή ηλικία, έτσι ώστε να βοηθήσει την οικογένειά του. Η πρώτη του αστυνομική ιστορία, που υπέγραψε με  ψευδώνυμο, δημοσιεύτηκε στο περιοδικό *Black Mask* το 1923. Την εποχή πριν τον Β΄ Παγκόσμιο πόλεμο ασχολήθηκε κυρίως με τον πολιτικό ακτιβισμό και το 1937 έγινε μέλος του Κομμουνιστικού Κόμματος Ηνωμένων Πολιτειών της Αμερικής.

Υπηρέτησε στον πόλεμο ενώ την περίοδο του Μακαρθισμού φυλακίστηκε, εξαιτίας των πολιτικών του φρονημάτων. Η υγεία του αποδυναμώθηκε και πέθανε τελικά πέθανε στις 10 Ιανουαρίου 1961.

Σημαντικά του έργα είναι η *Μαύρη μάσκα*, η *Κατάρα των Ντέην*, *Το Γυάλινο κλειδί*, ο *Αδύνατος άνδρας*, *[[Το γεράκι της Μάλτας (μυθιστόρημα)|Το γεράκι της Μάλτας]]*, ο *Κόκκινος θερισμός* και το *Γυάλινο κλειδί*. Πολλά από τα βιβλία του έγιναν μετέπειτα κινηματογραφικές ταινίες, όπως το ''Το γεράκι της Μάλτας''.** Το βιβλίο Το γεράκι της Μάλτας μετέφρασε στα Ελληνικά ο Ανδρέας Αποστολίδης (εκδ. "Μεταίχμιο", 2005)

## Παραπομπές


## Εξωτερικοί σύνδεσμοι
* 

Κατηγορία:Μαύρη Λίστα του Χόλυγουντ
Χ
Κατηγορία:Αμερικανοί μυθιστοριογράφοι
Κατηγορία:Αμερικανοί σεναριογράφοι
Ζωογεωγραφία

Η **ζωογεωγραφία** είναι κλάδος της επιστήμης της Βιογεωγραφίας που αφορά τη γεωγραφική κατανομή (παρελθόν και παρόν) των ζωϊκών ειδών.

Ο Φίλιπ Σκλάτερ *(Philip Lutley Sclater)* θεωρείται ότι είναι ο πατέρας της ζωογεωγραφίας.

## Δείτε επίσης
*Βιογεωγραφία
*Πανίδα
*Ζωολογία

## Εξωτερικοί σύνδεσμοι
*  
*  
*  
*  

Κατηγορία:Βιογεωγραφία